1. 4. 2020 do 9. 4. 2020 SLJ 6. b

Pozdravljeni učenci!

V tem tednu bomo pisali obnovo filma Bratovščina Sinjega galeba. Spomnili se bomo, kako pišemo obnovo, kaj je razširjena in kaj strnjena obnova, poskusili upoštevati pravopisna in pravorečna pravila.

**Zapišite strnjeno obnovo!**

Če je komu lažje, naj naprej zapiše **razširjeno obnovo.**

Pišete na računalnik, v Wordov dokument.

Najprej pa v zvezek prilepite (če imate tiskalnik) ali prepišete besedilo o obnovi, ki je na naslednjem listu.

Ne pozabite zapisati datuma, uporabljajte barve, če boste prepisovali.

Pošljite mi na e- naslov v četrtek!

Želim vam uspešno delo!

Učiteljica Valerija

OŠ dr. Franja Žgeča Dornava Razred: 6. b Datum: 7. 4. 2020

**OBNOVA**

***Ko obnavljamo besedilo, ali vsebino filma:***

* ga moramo najprej **DOBRO POZNATI,**
* nato moramo prepoznati **BISTVENE PODATKE** in
* paziti na **VRSTNI RED** (obnovimo jih tako, kot so razvrščeni v izhodiščnem besedilu).

***MISELNI VZOREC*** ali odgovarjanje po točkah:

* KDO je glavni junak/oseba,
* OZNAKA glavnega junaka/osebe,
* KJE se zgodba dogaja,
* KAJ je glavni dogodek,
* KAJ je privedlo do tega dogodka,
* KAJ je sporočilo/ideja zgodbe (kaj nas skuša avtor s sto zgodbo naučiti, nam sporočiti).

***PISANJE OBNOVE****:*

* UVOD – predstavitev glavnega junaka/skupine in zunanjih okoliščin zgodbe (kraj, čas dogajanja),
* JEDRO – povzetek osrednjega dogodka/problema ter predstavitev okoliščin, ki so do tega dogodka privedle,
* ZAKLJUČEK – predstavitev sporočila zgodbe, kaj si se naučil iz zgodbe, kaj ti zgodba sporoča.

***POZNAMO:***

**PODROBNO OBNOVO** – vsebuje **bistvene podatke** in **nekaj podrobnih**,

**STRNJENO OBNOVO** – vsebuje **samo BISTVENE PODATKE.**